Gisela Austriakoa

Gisella Luisa Marie Austriakoa (Laxenburg, Austria, 1856ko uztailaren 12a – Munich, 1932ko uztailaren 27a) Austriako artxidukesa eta Hungariako eta Bohemiako printzesa izan zen, Frantzisko Josef I.a Austriako enperadorearen eta haren emazte Elisabet Bavariako enperatrizaren (Sissi izenaz ezagunagoa) bigarren alaba izateagatik. Ezkontzaz Bavariako printzesa izan zen.

 Bizitza 
ezkerrera|thumb|Austriako Gisela haurtzaroan.|197x197px

 Haurtzaroa 
Nahiz eta Gisella bi "l"-rekin bataiatua izan zen, "l" bakar batekin idazten zuen beti bere izena. Bere izena Gisela Bavariako printzesa oroitzeko aukeratu zuten, zeina Bavaria eta Hungariako koroa batu zituen Eztebe I.a Hungariako erregearekin ezkondu zen.

Seme-alaben heziketan, Elisabet Bavariakoak eta Sofia Bavariako amaginarrebak desadostasun handiak izan zituzten. Azken horrek errainari galdetu barik bilobak hezten jarraitzeko eskubidea zuela uste baitzuen. Horrek katolikotasunak markatutako heziketa eman zien. Enperatrizak bere alabak, Sofia Federika eta Gisela, Hungaria maiteari egindako Estatu bisita batean eraman zituenean, neskak larriki gaixotu ziren eta nagusiena bi urterekin hil zen. Amaginarrebak erruduntzat jo zuen Sissi eta depresio egoera larrian biz izan zuen.

 Ezkontza 
1873ko apirilaren 20an, Vienan, Gisela Leopoldo Maximiliano Bavariako printzearekin ezkondu zen, Leopoldo Bavariako printze erregeordearen semea, eta Bavariako printzesa bihurtu zen. Askok gaizki ikusi zuten ezkontza, enperadorearen alaba batentzat desabantaila gisa. Bikotea Munichera joan zen bizitzera.

Joan zenean, Giselaren nebak, Rodolphek, negar asko egin zuen haurtzaroko lagunaren galerarengatik, baita Frantzisko Josefek ere, hunkituta ikusi zuen bere burua. Isabel alabaren ezkontzaren kontra agertu zen hain adin gaztean (Giselak hamabost urte baino ez zituen), baina benetan maiteminduta zegoela konturatu zenean, alaba Leopoldorekin ezkontzeko erabakian lagundu zuen —senarra eta semea konbentzitu zituen—, eta Leopoldok konpromisoa hartu aurretik Amalia de Sajonia-Coburgo-Gothako printzesari hitzeman zion. Gero, Amalia Maximiliano Manuel de Bavierarekin ezkondu zen, Elisabeten nebarekin.

Senar-emazteak zoriontsu bizi izan ziren, eta Gisela salbatu egin zen amak pairatutako oinazeetatik.
eskuinera|thumb|Rudolf Krziwanekek ateratako argazkia, Gisela Austriakoa

 Ondorengoak 
Bikoteak lau seme-alaba izan zituen:

 Isabel Maria Bavariakoa (1874-1957), Luis Felipe Oton de Seefried auf Buttenheim kondearekin ezkondu zen.
 Augusta Maria Bavariakoa (1875-1964), Jose Augusto Austriako artxidukearekin ezkondu zen.
 Jorge Bavariakoa (1880-1943), Isabel de Habsburgo-Teschen artxidukesarekin ezkondu zena (1913an baliogabetua).
 Conrado Bavariakoa (1883-1969) Bona Margarita Saboia-Genoako printzesarekin ezkondu zen (1896-1971).

 Lehen Mundu Gerra 
Lehen Mundu Gerran, ospitale militar batek funtzionatu zuen bere jauregian,senarra ekialdeko frontean landa-mariskala zen bitartean. 1918. urtean iraultza lehertu zenean, familia osoak hiritik ihes egin zuen, baina Gisela geratu egin zen eta 1919. urtean Weimarko Asanblada Nazionalerako hauteskundeetan parte hartu zuen, non, lehen aldiz, 20 urtetik gorako emakumeek bozkatu zuten.

 Alarguntasuna eta heriotza 
Giselak eta bere senarrak 1923. urtean ospatu zituzten urrezko ezteiak. Senarra 1930. urtean hil zen eta Gisela bi urte gehiago bizi izan zen, Munichen, Alemanian, 1932ko uztailaren 27an hil zelarik 76 urte zituela. Senarraren ondoan lurperatuta dago, Municheko San Migel elizan.
 Ohorezko sariak 

 Austria-Hungariako Inperioa 

 Gurutze Izarratuaren Ordenako lehen mailako dama.
 1898: Isabelen Ordenako Gurutze Handiko Dama.

 Bavariako Erresuma 

 Teresaren Ordenako ohorezko dama.
 Santa Isabel Ordenako dama.

 Atzerrikoak 

 1863ko urtarrilaren 29a - Maria Luisa Erreginaren Dama Nobleen Ordenakoa. (Espainiako Erresuma).
 Santa Isabelen Errege Ordenako dama (Portugalgo Erresuma).

 Erreferentziak 

 Bibliografia 

 Leopold Prinz von Bayern: Lebenserinnerungen (Memoriak).
 Martha Schad: Kaiserin Elisabeth und ihre Töchter, Piper 2006 (Emperatriz Isabel eta bere alabak).
 Friedrich Weissensteiner: Liebeshimmel und Ehehöllen, Heyne 2000

 Kanpo estekak 

Kategoria:Munichen hildakoak
Kategoria:Austriako katolikoak
Kategoria:Maria Luisa Erreginaren Dama Nobleen Ordenako damak
Kategoria:Printzesak